id en id ms id en ms en id ca eu ms ms id lv sv en en id en ms ms ms id ms ms ms ms id id id es es ca en en en en en id en id en ms en ms en af it en it id la it eu pt en hu en de id ms ms ms id ms ms hu id it ms ceb it id id it es ms id pl ro en en pt hu en en id en en
Badak Sumbu Sumatera kini tinggal nama
KAJIAN populasi badak di Hutan Simpan Ulu Segama, Hutan Simpan Ulu Malua dan Rizab Hidupan Liar Tabin di negeri ini mendapati kawasan berkenaan tidak lagi mempunyai Badak Sumbu Sumatera.
Timbalan Ketua Menteri yang juga Menteri Pelancongan, Kebudayaan dan Alam Sekitar negeri, Datuk Christina Liew berkata, kajian melalui kaedah menjelajah hutan itu tidak menemui kesan tapak kaki badak manakala perangkap kamera yang dipasang juga tidak merakam gambar haiwan berkenaan.
“Kementerian saya melalui Jabatan Hidupan Liar menjalinkan kerjasama dengan badan bukan kerajaan (NGO) seperti Borneo Rhino Alliance dan Tabung Hidupan Liar Sedunia (WWF) Malaysia bagi menjalankan kajian di kawasan berkenaan yang dahulunya dikenal pasti mempunyai populasi Badak Sumbu Sumatera.
“Kajian ini bermula sejak tahun 1978 ketika Fauna Survey of Sabah dimulakan dan masih dijalankan sehingga sekarang.
“Bagaimanapun, kajian itu mendapati kawasan berkenaan tidak lagi mempunyai Badak Sumbu Sumatera,” katanya menjawab soalan Calvin Chong Ket Kiun (DAP-Elopura) di Persidangan Dewan Undangan Negeri (DUN) Sabah di Kota Kinabalu, hari ini.
Beliau menjawab pertanyaan mengenai adakah terdapat laporan mengenai penemuan tapak kaki Badak Sumbu Sumatera selepas 2016 dan apakah langkah yang dapat dilakukan untuk mengembalikan semula habitat badak berkenaan.
Bagaimanapun, Christina berkata, berdasarkan kajian itu, Hutan Simpan Ulu Segama dan Rizab Hidupan Liar Tabin masih lagi sesuai sebagai habitat Badak Sumbu Sumatera walaupun kawasan itu tidak lagi mempunyai populasi badak berkenaan.
Sementara itu, Kawasan Industri Berkelompok Kelapa Sawit (POIC) Lahad Datu, kini mempunyai 28 projek perkilangan yang aktif dan beroperasi sepenuhnya.
Timbalan Ketua Menteri yang juga Menteri Perdagangan dan Perindustrian negeri, Datuk Madius Tangau, berkata, projek perkilangan itu menyediakan kira-kira 1,300 peluang pekerjaan termasuk dalam bidang pengurusan, pekerja mahir dan juga separa mahir.
“Kebanyakan pekerja yang diambil adalah penduduk asal Lahad Datu selain ada juga dari daerah lain di pantai timur Sabah seperti Sandakan dan Tawau,” katanya menjawab soalan Datuk Osman Jamal (WARISAN-Balung) mengenai berapa banyak peluang pekerjaan diwujudkan sejak POIC Lahad Datu beroperasi.
Tags: Berita Dunia Trending Viral
You may like these posts
Next Post Previous Post
Jurufoto Mowgli Malaysia ini kongsi detik awal terhasilnya gambar yang menang anugerah besar!
12 Apps Terbaik Untuk Edit Video Guna Smartphone. Senang je!
Bahagian badan yang dilarang Berbekam. BAHAYA!!
45 Lagu Kahwin Khas Untuk Pengantin Baru
Laman perkongsian yang sarat dengan isu semasa, pantas dan terkini